**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Pirkėjas** – UAB Technologijų ir inovacijų centras
   2. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
   3. **Prekės** – IT Infrastruktūros įranga: duomenų saugyklų diskai ir jos įdiegimas.
   4. **FDS -** failų dalinimosi sistema.
2. **PIRKIMO OBJEKTAS**

IT Infrastruktūros įranga: duomenų saugyklų diskai ir jos įdiegimas.

1. **PIRKIMO OBJEKTO APIMTYS**

3.1 lentelė. Perkamų Prekių maksimalus kiekiai.

|  |  |  |
| --- | --- | --- |
| **Nr.** | **Pirkimo objektas** | **Maksimalus kiekis Sutarties galiojimo laikotarpiu[[1]](#footnote-1)** |
|  | IT infrastruktūros įranga: duomenų saugyklų diskai, ir jos įdiegimas | 2 kompl. |

1. **ĮSIPAREIGOJIMŲ VYKDYMO VIETA**

A. Juozapavičiaus g. 13, Vilnius

J. Tiškevičiaus g. 72, Vilnius

1. **REIKALAVIMAI PIRKIMO OBJEKTUI**
   1. **Esamos situacijos aprašymas**

Esama failų dalinimosi sistema yra įdiegta LE gr. duomenų centruose veikiančioje VMware virtualių serverių aplinkoje, kuri yra dubliuota per du duomenų centrus ir sujungta su turimomis duomenų saugyklomis HPE 3PAR 7400 4N. Failų dalinimosi sistemos funkcionalumas yra realizuotas Microsoft Windows Server 2012 R2 operacinės sistemos pagrindu.

* 1. **Pirkimo objekto aprašymas**
     1. **Pirkimo objekto aprašymas**
        1. Perkamų Prekių pavadinimai ir kiekiai, nurodyti 3 punkte esančioje 3.1 lentelėje.
        2. Prekių techninės specifikacijos pateiktos 5.5 punkte esančioje 5.1 lentelėje.
        3. Perkamos Prekės negali būti prastesnių parametrų už šioje TS nustatytus reikalaujamus.
     2. **Kokybė**
        1. Visos Tiekėjo siūlomos Prekės turi būti naujos ir pristatomos gamintojo pakuotėje; negalima siūlyti naudotų arba naudotų ir atnaujintų (angl. remarketing) Prekių.
        2. Prekės turi būti pilnai sukomplektuotos.
        3. Prekės turi būti įpakuotos į standartinę gamintojo pakuotę. Pakuotė turi garantuoti Prekių saugumą jas transportuojant bei sandėliuojant.
        4. Prekės turi būti tinkamos naudoti pagal jų tikslinę paskirtį, be paslėptų Prekių trūkumų, dėl kurių Prekių nebūtų galima naudoti pagal jos tikslinę paskirtį arba dėl kurių sumažėtų Prekių naudingumas.
        5. Nuo Prekių pristatymo dienos turi būti gamintojo užtikrinama ne mažiau 36 mėnesių trunkanti techninės įrangos garantinė priežiūra darbo vietoje ne prastesnė nei 24x7, reakcijos laikas ne daugiau 4 val.
        6. Po Pirkėjo turimos duomenų saugyklų įrangos plėtimo darbų turi būti užtikrinta plečiamos įrangos garantijų tęstinumas (jei plėtimo metu plečiama įranga turi galiojančią gamintojo garantiją).
  2. **Sutartinių įsipareigojimų vykdymo tvarka ir terminai**
     1. Prekės turi būti pristatytos adresu, nurodytu šio dokumento 4 punkte.
     2. Vadovaujantis Pirkėjo pateiktu užsakymu, Pardavėjas įsipareigoja užsakytas Prekes pristatyti ir įdiegti ne vėliau kaip per 180 (šimtą aštuoniasdešimt) kalendorinių dienų nuo Pirkėjo užsakymo pateikimo dienos, nebent aiškiai bus nustatyta kitaip.
     3. Prekės Pirkėjui turi būti pristatytos ir įdiegtos Pirkėjo darbo laiku (I-IV 7:30 – 16:30 val., V 7:30 – 15:15 val.).
  3. **Sutarties vykdymo metu pateikiama dokumentacija**
     1. Su pristatomomis Prekėmis turi būti pateikti visos Įrangos bei jų komplektuojančių dalių pavadinimai, kodai bei kiekiai. Taip pat pateikiamas krovinio pristatymo važtaraštis su nurodytais Prekių pavadinimais ir kiekiais bei sąskaita faktūra.
     2. Kartu su Prekėmis Pirkėjui turi būti pateikta visa Prekių gamintojo parengta ir įrangai priklausanti dokumentacija lietuvių arba anglų kalba (naudojimosi instrukcijos kokybės/atitikties sertifikatai ir pan.).
  4. **Prekių techninės specifikacijos**

Tiekėjas turi pateikti žemiau aprašytą įrangą, reikalingą išplėsti Pirkėjo failų dalinimosi sistemos (FDS) infrastruktūros resursus, bei ją įdiegti pagal žemiau aprašytus reikalavimus, atnaujinant FDS.

5.1 lentelė. Reikalavimai Prekėms.

|  |  |  |
| --- | --- | --- |
| Nr. | Parametras | Reikalaujama reikšmė |
|  | FDS infrastruktūros įranga | Atnaujintai FDS bus panaudojama turima infrastruktūra, atitinkamai plečiant turimus resursus, kad būtų tenkinami FDS poreikiai. FDS turės veikti esamoje virtualioje aplinkoje, realizuotoje VMware pagrindu. FDS užtenka turimų tarnybinių stočių resursų, tuo tarpu turimos duomenų saugyklos HPE 3PAR 7400 4N, kurias naudoja virtuali aplinka, turi būti papildytos kietaisiais diskais, kad būtų patenkintas papildomos diskinės erdvės poreikis. Duomenys užtikrinant aukštą patikimumą yra dubliuojami tarp dviejų Pirkėjo duomenų centrų, todėl abi turimos HPE 3PAR 7400 4N turi būti išplėstos simetriškai. Plečiamų HPE 3PAR 7400 4N duomenų saugyklų serijos numeriai: CZ34393223, CZ34393224. Kiekviena duomenų saugykla turi būti papildyta po 48 vnt. 900GB 10krpm SAS diskų. Su diskais turi būti pateiktos visos jų įdiegimui reikalingos dalys ir medžiagos bei visos reikalingos licencijos pagal gamintojo licencijavimo taisykles. Pateikiamų diskų diegimo darbus Pirkėjo duomenų saugyklose turi atlikti gamintojo inžinieriai arba specialistai, turintys teisę atlikti tokius darbus. Atlikus diegimo darbus turi būti pateikta gamintojo patvirtinta diegimo darbų ataskaita. Atlikus diegimo darbus turi būti išsaugota duomenų saugyklų garantija – Tiekėjas privalo pasiūlyme konkursui pateikti gamintojo pažymą apie išsaugotą garantijos tęstinumą.  Įsigyjamiems diskams turi būti suteikta gamintojo užtikrinta 36 mėn. garantija, ne prastesnė nei 24x7, reakcijos laikas ne daugiau 4 val. |
|  | Atnaujintos FDS funkcijos | Turi būti realizuotas prieigos teisių prie FDS objektų suteikimas ir draudimas.  Turi būti realizuotas atributų priskyrimas FDS objektams rankiniu ir automatiniu būdu, pagal lokaciją ir/arba turinį.  Turi būti realizuota prieigos prie FDS objektų kontrolė, atsižvelgiant į FDS objektų atributus bei prieigos prašančio naudotojo atributus.  Turi būti realizuotas kelių prieigos prie FDS objektų sąlygų nustatymas.  Turi būti realizuotas automatinis prieigos prie FDS objektų teisių keitimas, pasikeitus naudotojo atributams ir/arba FDS objekto atributams, lokacijai, turiniui.  Turi būti realizuotas prieigos prie FDS objektų auditas.  Turi būti galimybė integruoti FDS auditą su dabar naudojama Microsoft System Center 2012 R2 sistema.  Turi būti realizuotos FDS ataskaitos, apimančios išvardintus punktus: besikartojančių failų ataskaita; neleistinų failų plėtinių audito ataskaita; failų pagal failų grupes ataskaita; failų pagal savininką ataskaita; failų ir katalogų ataskaita pagal atributus; didelių failų ataskaita; seniausiai naudotų failų ataskaita; šviežiausiai naudotų failų ataskaita; kvotos panaudojimo ataskaita.  Turi būti parengtas detalus FDS optimizavimo grafikas, kuris turi būti suderintas su Pirkėjo atsakingais darbuotojais. |
|  | Įdiegimo apimtis | *Analizės etapas:*  Turi būti atlikta esamų failų serverių architektūros ir naudojamų resursų peržiūra ir esamos situacijos dokumentavimas.  Turi būti atliktas duomenų, esamų Pirkėjo failų dalinimosi sistemoje, inventorizavimas, analizė, suskirstymas į su Pirkėju suderintas kategorijas.  Turi būti įvertintas informacijos, esančios Pirkėjo failų dalinimosi sistemoje, pasiekiamumas ir kritiškumas, remiantis Pirkėjo nustatytais paslaugų lygio susitarimais (angl. Service Level Agreement – SLA).  Turi būti inventorizuotos ir dokumentuotos FDS naudotojų operacinės sistemos ir jų versijos.  Turi būti įvardinti ir dokumentuoti susiję technologiniai komponentai, galintys neigiamai įtakoti sprendimo diegimą ar eksploatavimą.  Turi būti įvardintos ir dokumentuotos netechnologinės rizikos ir faktoriai, galintys neigiamai įtakoti sprendimo diegimą ar eksploatavimą.  *Projektavimo etapas:*  Analizės etapo rezultatai turi būti naudojami kaip išeities duomenys projektavimo etapui.  Sprendimas turi būti suprojektuotas Windows Server 2012 R2 operacinės sistemos pagrindu.  Sprendimas turi būti suprojektuotas integracijai su Pirkėjo šiuo metu naudojama Microsoft Active Directory (AD) infrastruktūra.  Projektavimas turi būti atliekamas įsigilinus ir atsižvelgus į Pirkėjo organizacinę bei geografinę struktūrą, tinklo srautų specifiką, aukšto patikimumo reikalavimus, saugumo ir kitus poreikius bei esamas galimybes.  FDS turi aptarnauti ne mažiau nei 4000 naudotojų.  Projektavimo etapo metu turi būti suplanuota:  katalogų struktūra (vardų taisyklės, failų versijos, katalogų savininkai, talpinamos informacijos tipas, jos gyvavimo ciklas);  FDS suderinimas su AD teisių delegavimo modeliu;  FDS objektų kvotos naudotojams;  informavimas apie kvotų išnaudojimą;  plėtinių kontrolė;  informavimas apie neleistinus plėtinius;  FDS objektų standartizuota organizacinė struktūra;  FDS objektų klasifikavimo taisyklės;  FDS objektų archyvavimo taisyklės;  informavimas apie paruoštus archyvuoti FDS objektus;  FDS ataskaitų formavimo tvarkaraščiai;  centrinė prieigos politika;  centrinė audito politika;  prieigos teisių prašymo mechanizmas;  FDS serverių architektūra, rolės (DFS-R, DFS-N) ir resursai;  Esamų FDS resursų optimizavimas;  FDS objektų vardų sudarymo taisyklės;  reikalingi grupių politikų scenarijai (angl. GPO scripts);  FDS aukšto patikimumo ir veiklos tęstinumo parametrai.  Turi būti paruoštas testavimo planas, numatantis testavimo objektus, priemones, siekiamus rezultatus.  *Paruošimo etapas:*  Pagal projektavimo dokumente numatytą architektūrą sprendimo diegimui turi būti paruošta infrastruktūra.  *Diegimo etapas:*  Į paruoštą infrastruktūrą turi būti įdiegtas suprojektuotas sprendimas ir atlikti kiti projektavimo etape numatyti darbai.  *Testavimo etapas:*  Naudojantis testavimo planu turi būti atliktas sprendimo testavimas.  Turi būti pateikiamos išvados ir rekomendacijos FDS objektų migravimo etapui bei atliekami reikiami pakeitimai įdiegtai FDS.  *Migravimo etapas:*  Turi būti paruoštas FDS objektų migravimo planas.  Migravimo veiksmai, priemonės ir laikai turi būti iš anksto suderinami su Pirkėju ir vykdomi tik gavus Pirkėjo pritarimą.  Turi būti inicijuotas esamų FDS objektų migravimas, suteiktos rekomendacijos ir pagalba Pirkėjui įgyvendinant FDS objektų migravimo plane numatytus veiksmus. |
|  | Reikalavimai dokumentacijai | Visi lentelės 1 – 3 punktuose reikalaujami atlikti veiksmai ir įgyvendinamos FDS funkcijos turi būti dokumentuotos. Dokumentas turi apimti analizės, projektavimo, pasiruošimo, diegimo, testavimo ir migravimo etapus. Dokumente turi būti parengta ataskaita, kurioje pateikiamos išvados pagal visus analizės etapui keliamus reikalavimus. Turi būti parengta projektavimo ataskaita su išsamiomis projektavimo detalėmis, pagal visus projektavimo etapui keliamus reikalavimus.  Turi būti dokumentuoti migravimo scenarijai, eiliškumas, veiksmų seka. Turi būti paruošta testavimo ataskaita, kurioje matytųsi visi testavimo scenarijai, testų rezultatai, pagal testavimo etapui keliamus reikalavimus.  Papildomai turi būti paruošta dokumentacija sistemos priežiūrai ir tolimesniam administravimui, apimanti naujai įdiegtos FDS struktūrą ir nustatymus. |

1. Nurodytas maksimalus Pirkimo objekto kiekis. Pirkėjas neįsipareigoja nupirkti viso nurodyto kiekio. [↑](#footnote-ref-1)